نثار احمد صمد

ډاکټر نثار احمد صمد واصفي زوکړه ۱۳۳۴ لمريز لېږدي ۱۹۵۵ ز کال، کندهار د افغانستان يو پښتو ژبی لیکوال، څېړونکی او ژباړن دی. مخينه او زده کړې نثار احمد صمد واصفي پر ۱۳۳۴ لمريز لېږدي ۱۹۵۵ ز کال په کندهار کې زېږېدلی دی. لومړنۍ زده کړې یې د کندهار ولایت په میرویس نیکه لېسه کي او زده کړې دي. په ۱۳۶۰ ۱۹۸۱ ز کال کې د کابل پوهنتون له وترنري پوهنځي څخه فارغ شو. د هغه ليکنې په بېلابېلو افغاني ورځپاڼو او مهالنيو کې خپرېږي. کډوالي نثار احمد صمد په ۱۹۸۵ زېږدیز کال کې د يو لړ مجبوريتونو له مخې پاکستان هېواد ته کډوال شو او په ۱۹۸۸ ز کال کې هند ته ولاړ او ۱۲ کاله هلته د کډوال په توگه واوسېد. په ۱۹۹۹ ز کال کې کاناډا ته ولاړ او تر اوسه له خپلې کورنۍ سره هلته اوسي. ليکوالي ډاکټر نثار احمد صمد نږدې ۳۰۰ ليکنې مقالې کړې چې په مجاهد ولس ، آینه افغانستان، دعوت کې خپرې سوې دي. اوس يې په افغان رساله، کندهار مجله، تعلیم الاسلام مجله او ځینو ويب سایټونو کې خپرېږي. چاپ شوي نښيرونه يې ۱- فاجعه قرن ما، ډگروال محمد يوسف او جگړن مارک اډکين ژباړه. ۲- د لستوڼي مار، بروس رېچرډسن ژباړه، د ۱۹۹۸ ز کال چاپ. ۳- د افغانستان د بهرنيو اړيکو تاريخ، پروفيسور لوډويک اډاميک ژباړه، ۱۹۹۹ ز کال چاپ. ۴- از بين بردن تفاوت ها، وحيد سرور او زرڅانگه پوپل، ژباړه، ۲۰۰۶ ز کال چاپ. ۵ ـ قرآني ریاضي، ليکنه، د ۲۰۰۹ ز کال چاپ. دويم چاپ ۲۰۱۸ ز کال. ۶ - بوش په جنگ کي، باب وډوارډ. ژباړه، د ۲۰۰۸ ز کال چاپ. ۷ - اسراییلي تبلیغ ډله او د امریکا بهرنۍ تګلاره، سټیفن والټ او جان میر شایمر ژباړه، د کاناډا په افغان رساله کي پرله پسې خپور شوی دی. ۸ - درغل دولت، ویلیم بلوم، ژباړه، په افغان رساله کي پرله پسې خپور شوی دی. ۹ - افغانستان: سیاسي کمزوري او بهرنۍ مداخله، ډاکټر نبي مصداق، ژباړه د ۲۰۱۱ ز کال چاپ. ۱۰ ـ د کابل پېغله، صادق حسین صدیقي ژباړه، په کندهار مجله کې اوس هم خپرېږي. ۱۱ ـ د پند او عبرت قصې، لومړی ټوک، ليکنه، د ۲۰۱۰ ز کال چاپ. ۱۲ ـ د پند او عبرت قصې، دويم ټوک، ليکنه، د ۲۰۱۴ ز کال چاپ. ۱۳ ـ د پند او عبرت قصې، درېیم ټوک، ليکنه، د ۲۰۱۸ ې کال چاپ. ۱۴ ـ د پند او عبرت قصې، څلورم ټوک، ليکنه، د ۲۰۱۹ ز کال چاپ. ۱۵ ـ اخلاقي کنایې، لومړی ټوک، ليکنه، د ۲۰۱۲ ز کال چاپ. ۱۶ ـ اخلاقی کنایې، دوهم ټوک ، ليکنه، د ۲۰۱۵ ز کال چاپ. ۱۷ ـ اخلاقي کنایې، درېیم ټوک، ليکنه، د ۲۰۱۹ ز کال چاپ. ۱۸ ـ د قرآن سره مرکه، ليکنه، په افغان رساله او ځینو سایټونو کې پرله پسې خپور شوی دی. ۱۹ ـ اول د ځان اصلاح، لومړی ټوک، ليکنه، د ۲۰۱۷ ز کال چاپ. ۲۰ ـ اول د ځان اصلاح، دوهم ټوک، ليکنه، د ۲۰۱۸ ز کال چاپ. ۲۱ ـ اول د ځان اصلاح، درېیم ټوک، ليکنه، د ۲۰۱۹ ز کال چاپ. ۲۲ ـ د افغان انقلاب غمجن داستان، زاهد القادري، ژباړه، په افغان رساله کې خپرېږي. د ليکوال ناچاپ نښيرونه ۱ ـ د پند او عبرت قصې، پنځم ټوک ليکنه. ۲ ـ اخلاقي کنایې، څلورم ټوک ليکنه. ۳ ـ اول د ځان اصلاح، څلورم ټوک، ليکنه. ۴ ـ د آزادۍ بیه: د افغانستان ویر، سید قاسم رشتیا ژباړه. ۵ ـ شیر شاه او د هغه عصر، کالکارنجن قانونگو، ژباړه. ۶ ـ اسرایل په فلسطین کي، ليکنه. ۷ ـ پښتو لیک لوست، ليکنه. ۸ ـ پښتني نکلونه، عایشه احمد او راجربوز، ژباړه. ۹ ـ د نړۍ بهترین داستان، ليکنه. ۱۰ ـ قرآني ساینس، ليکنه. ۱۱ ـ کورنۍ نسخې، ليکنه. ۱۲ ـ تاریخي قصې، ليکنه. ۱۳ ـ مور ته سلام، ليکنه. ۱۴ ـ اخلاقي ټوکي، ليکنه. ۱۵ ـ نننۍ ښځه، ليکنه. ۱۶ـ اسلامي معلومات، ليکنه. ۱۷ ـ د مقالو ټولگه، ليکنه. ۱۸ ـ عمومي معلومات، ليکنه. ۱۹ ـ زرغا بوټۍ، ليکنه. ۲۰ ـ د الفاظو امېل، ليکنه. ۲۱ ـ قدسي حدیثونه، ليکنه. ۲۲ ـ انتخابي حدیثونه، ليکنه. ستاينې او ډالۍ د ښاغلي نثار احمد صمد واصفي زيار او زحمت چې د ژوند په اوږدو کي یې سرته رسولی، له نېکه مرغه د ستايني او قدر وړ گرځېدلی دي. ۱ ـ په ٢٠٠٣ ز کال کې د کاناډا د ملي توکميزو خپرونو د شورا ستاينليک. ۲ ـ په ۲۰۰۸ ز کې د کاناډا د سنیکا کالج له خوا د ژورنالیزم او رسنيزې کارندتيا ستاینلیک. ۳ ـ په ٢٠٠٩ ز کال کي د انټاريو د ايالتي پارلمان له خوا د خپلې خوښې خدمتونو ستاينليک. ۴ ـ په ٢٠١٠ ز کال کې د کاناډا د ملي توکميزو خپرونو د شورا د خدمتونو ستاينليک. ۵ ـ په ٢٠١١ ز کال کې د بېنوا ويب پاڼې له خوا د کال د غوره ليکوال ستاينليک. ۶ ـ په ٢٠١٢ ز کال کې په سوېډن کې د دوستۍ د فرهنگي ټولنې له خوا د گټورو نښيرونو ستاينليک. ۷ ـ په ٢٠١٤ ز کال کې د انټاريو د پارلمان له خوا د خپلې خوښي کار د خدمتونو ستاينليک. ۸ ـ په ۲۰۱۸ کې د کندهار پوهنتون له خوا د فرهنگي خدمتونو او پوهنيزو څېړنو جایزه. مدني اکر ښاغلي نثار احمد صمد واصفي په ۱۹۸۱ ز کال کې واده کړی، اوس ۵ اولادونه لري چی درې يې لوڼې او دوه يې زامن دي. باندنۍ تړنې سرچينې ۱- ۲- د فېسبوک پاڼه. پښتانه ليکوال افغاني ليکوال پښتانه افغانان